CELEX: 62017TA0828
Language: hu
Date: 2019-06-18 00:00:00
Title: T-828/17. sz. ügy: A Törvényszék 2019. június 18-i ítélete — Quadri di Cardano kontra Bizottság („Közszolgálat — Szerződéses alkalmazottak — Külföldi munkavégzési támogatás — A személyzeti szabályzat VII. melléklete 4. cikke (1) bekezdésének b) pontja — Jogosulatlan kifizetések visszatérítése — A személyzeti szabályzat 85. cikkének első bekezdése — A kifizetés szabálytalanságának nyilvánvaló jellege”)

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/24
            
         
      A Törvényszék 2019. június 18-i ítélete — Quadri di Cardano kontra Bizottság
      (T-828/17. sz. ügy) (1)
      
      („Közszolgálat - Szerződéses alkalmazottak - Külföldi munkavégzési támogatás - A személyzeti szabályzat VII. melléklete 4. cikke (1) bekezdésének b) pontja - Jogosulatlan kifizetések visszatérítése - A személyzeti szabályzat 85. cikkének első bekezdése - A kifizetés szabálytalanságának nyilvánvaló jellege”)
      (2019/C 295/31)
      Az eljárás nyelve: francia
      
         Felek
      
      
         Felperes: Alessandro Quadri di Cardano (Alicante, Spanyolország) (képviselők kezdetben: N. de Montigny és J.–N. Louis, később N. de Montigny, ügyvédek)
      
         Alperes: Európai Bizottság (képviselők: T. Bohr és L. Radu Bouyon meghatalmazottak)
      
         Az ügy tárgya
      
      Az EUMSZ 270. cikkre alapított és egyrészt a Bizottság „Személyi Juttatásokat Kezelő és Kifizető Hivatalának” (PMO) 2017. február 28-i, a felperesnek a 2014. május 16. és 2016. július 15. közötti, a Kkv-ügyi Végrehajtó Ügynökség való foglalkoztatásának időszaka tekintetében külföldi munkavégzési támogatás és éves utazási költségek címén jogosulatlanul kifizetett összegek visszatérítéséről szóló határozat, és amennyiben ez szükséges az e határozatot követően „kiigazított” illetmény-elszámolások megsemmisítésére irányuló kereset.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Törvényszék Alessandro Quadri di Cardanot kötelezi a költségek viselésére.
                  
               
            
         (1)  HL C 63., 2018.2.19.